  Туспуктэм: Майя Бывальцева Майя Бывальцева 2022-тӥ ар пумозь Удмуртиын «Огъя Россилэн» калык программаезъя 29 мерлыко объектъёсты уже кутозы. Со сярысь элькун тӧролэн но кивалтэтлэн пресс-службазы ивортӥз. Программа улсын гурт ёросъёсын почта ёзэтъёсты выльдӥзы, школаосты рос-прос тупатъязы, эмъяськонниосты но лулчеберет удысысь юртъёсты умоятӥзы. « Ӵапак калык программаез кылдытон улсын ми соосты нырысь ик лэсьтон, тупатъян но выльдон объектъёсын лыдметэ пыртӥмы » Александр Бречалов, Удмуртилэн тӧроез, «Огъя Россия» партилэн улосвыл ёзэтэзлэн секретарез Котькуд объектэз пуктонэз яке тупатъянэз депутатъёс но элькунын улӥсьёс чаклало. « Калык программа – со улэп ужкагаз, отчы котькуд кунмурт аслэсьтыз кичӧлтонзэ яке ватсанъёссэ пыртыны быгатэ. Ми соосты элькунын улӥсьёсын ӵош улонэ пыӵатом » Татьяна Ишматова, Удмуртиысь Кун кенешлэн тӧроезлэн воштӥсез 2022-тӥ арын калык программая Дэриё росысь Хохряки гуртын но Ягул черкогуртын амбулаториос пуктӥзы, 18 почта ёзэтъёсты выльдӥзы, дышетон удысысь укмыс объектъёсты тупатъянэз йылпумъяло. Тегъёс: лэсьтӥськон тупатъянужъёс Удмуртия  